Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9601, del 23-05-2023 (2023/5620)

RESOLUCIÓ de 19 de maig de 2023 del director general de Ciudad de las Artes y de las Ciencias. SAU, per la qual es convoquen borses d'ocupació temporal pel procediment d'urgència per al lloc d'operador/a de cabina.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9601

Data del DOGV
:   23-05-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/5620

CVE


Data del document
:   19-05-2023

Organisme emissor


Tipus de document
:   Resolució

Descriptors 

:   * [Ciutat de les Arts i de les Ciències, SAU](javascript:void(0))
    * [concurs administratiu](javascript:void(0))

RESOLUCIÓ de 19 de maig de 2023 del director general de Ciudad de las Artes y de las Ciencias. SAU, per la qual es convoquen borses d'ocupació temporal pel procediment d'urgència per al lloc d'operador/a de cabina. [2023/5620]  
Les necessitats presents i immediates de cobertura de llocs temporals en Ciutat de les Arts i de les Ciències, SAU (d'ara en avant CACSA), requereixen la convocatòria d'una borsa d'ocupació temporal pel procediment d'urgència.   
Les borses d'urgència estan contemplades en l'apartat II.10.2.3 de la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat (DOGV Núm. 9329 / 02.05.2022), d'ara en avant VI Acord de la Comissió de Diàleg Social.   
En aquest acord, s'estableix la possibilitat de constituir borses per raons d'urgència, exclusivament pel sistema de baremació de mèrits, on la puntuació es distribuirà de la següent forma: un 60% de la mateixa correspondrà a mèrits relacionats amb la formació de les i els aspirants d'acord amb el que es determine en la convocatòria, mentre que un 40% de la mateixa correspondrà a mèrits relacionats amb l'experiència de les i els aspirants d'acord amb el que es determine en la convocatòria.   
  
El procés que ha portat a l'aprovació de la present convocatòria s'ha realitzat, prèvia negociació amb la representació legal dels treballadors de CACSA en data 28 d'abril de 2023 i compta amb el preceptiu informe previ favorable de la comissió de seguiment del VI Acord de la Comissió de Diàleg Social. Per tot això, i de conformitat amb la normativa vigent en matèria de cobertura temporal de llocs de treball, el director general de l'entitat resol:   
  
Ordenar la publicació de les bases del procés selectiu per a la constitució en CACSA d'una borsa d'ocupació temporal mitjançant concurs de mèrits per al lloc d'operador/a de cabina, que s'annexa.   
La present resolució tindrà els efectes que procedisquen d'acord amb les seues característiques i naturalesa a partir de l'endemà de la seua publicació. Contra aquesta, que posa fi a la via administrativa, podrà interposar-se recurs contenciós administratiu, en el termini de dos mesos comptats des de l'endemà de la seua publicació; potestativament, es podrà interposar recurs de reposició en el termini d'un mes comptat des de l'endemà de la seua publicació davant el mateix òrgan que l'ha dictada.   
  
València, 19 de maig de 2023.- El director general de Ciutat de les Arts i de les Ciències, SAU: Antonio Torres Salvador.  
  
  
Bases de la convocatòria pública per a la confecció de borsa urgent en Ciutat de les Arts i de les Ciències, SAU (CACSA), pel sistema de valoració de mèrits, per a la cobertura de llocs de treball temporals d'operador/a de cabina   
  
Primer. Objecte   
La present convocatòria té per objecte constituir, d'acord amb les previsions del VI Acord de la Comissió de Diàleg Social del Sector Públic Instrumental de la Generalitat (DOGV Núm. 9329 /02.05.2022 [2022/3612]), una borsa d'ocupació temporal pel sistema de baremació de mèrits per al lloc d'operador/a de cabina.   
En el moment en què es constituïsca i es trobe operativa, s'utilitzarà de manera subsidiària respecte a les que, per al mateix lloc, estiguera vigent. Estarà en vigor fins que es constituïsca nova borsa o borses d'ocupació derivades de processos selectius de concurs oposició que les substituïsquen.   
Segon. Àmbit d'aplicació borses d'urgència   
La present convocatòria estableix els criteris que han de servir per a la constitució i funcionament de la borsa d'ocupació temporal per a la selecció i contractació de personal laboral temporal al servei de l'entitat.   
  
  
Tercer. Llocs a convocar   
El lloc per al qual es convoca la borsa pel procediment d'urgència és el d'operador/a de cabina que reuneix les següents característiques:   
  
Lloc: operador/a de cabina   
Conveni col·lectiu: II conveni col·lectiu del personal laboral al servei de l'administració autonòmica.   
Grup professional: C CD14 E019.   
Retribució (brut anual): 24.509 euros   
Treball a torns i festivitat   
Localitat: València   
Requisits: títol de tècnic superior o certificat de professionalitat de nivell 3 o equivalent en la família professional imatge i so.   
Funcions generals: operar i mantindre els sistemes de projecció i equipament audiovisual de l'Hemisfèric.   
A manera enunciativa, però no limitatiu, les funcions principals que corresponen al lloc són:   
1. Projecció dels sistemes:   
A. Cinema en gran format, IMAX DOME   
B. Cinema digital 3D   
C. Sistema FULLDOME   
D. Projeccions digitals   
E. Representacions astronòmiques i espectacles d'entreteniment. Preparació i projecció de xous.  
2. Neteja d'equips   
3. Solució d'avaries comunes   
4. Manteniment (preventiu i correctiu) dels equips de projecció   
  
5. Gestió del magatzem i control de recanvis  
  
Quart. Llocs a proveir mitjançant les borses d'ocupació   
Amb les persones integrants de les borses d'ocupació es podran proveir temporalment mitjançant contractació de personal laboral temporal els llocs de treball que es troben en alguna de les següents circumstàncies:   
a) Llocs temporalment vacants que no hagen pogut proveir-se amb personal fix de CACSA.   
b) Llocs que requereixen de substitució transitòria de la persona titular o ocupant del mateix pel temps previst de duració de la substitució.   
D'altra banda, es podran proveir temporalment mitjançant contractació de personal laboral temporal els següents llocs:   
a) Llocs per a l'execució de programes de caràcter temporal i de duració determinada en el temps per un termini màxim de 3 anys, sense perjudici de les possibles excepcions que, per a personal laboral investigador, programes específics o qualsevol altre, establisca la normativa de vigent aplicació.   
b) Llocs per a l'acumulació de tasques d'acord amb el que es preveu en el text refós de la Llei de l'Estatut dels Treballadors, aprovat per Reial decret legislatiu 2/2015, de 23 d'octubre.   
  
Cinqué. Requisits generals dels candidats   
Els requisits que tota persona aspirant ha de complir i la manera d'acreditar els mateixos són els següents:   
a) Nacionalitat espanyola o alguna altra que permeta l'accés a l'ocupació pública conforme a les previsions de l'article 63 de la Llei 4/2021, de 16 d'abril, de la Generalitat, de la Funció Pública Valenciana o ser persona estrangera amb residència legal a Espanya. S'acreditarà amb document d'identitat, vàlid i en vigor; en el cas de persones estrangeres també haurà d'aportar-se certificat de residència legal a Espanya i permís de treball.   
b) Tindre 18 anys d'edat mínima, atés que les condicions de treball i/o les exigències de capacitació necessàries impossibiliten legalment ocupar els llocs a persones menors d'aquesta edat. S'acreditarà amb document d'identitat, vàlid i en vigor.   
c) No patir malaltia ni estar afectat/per limitació física, psíquica i/o sensorial que siga incompatible amb l'exercici de les funcions i/o tasques pròpies del lloc a exercir. Per a poder incloure's en la borsa i acreditar aquest extrem, aportarà declaració responsable de la persona aspirant, on farà constància d'això. A la incorporació al lloc, el Servei de Vigilància de la Salut de CACSA emetrà l'informe d'aptitud per al desenvolupament de les funcions del lloc, i en cas de no ser apte, es procedirà a excloure de la borsa de treball. Sense perjudici de l'informe d'aptitud esmentat en el paràgraf anterior, les persones aspirants amb diversitat funcional hauran d'acompanyar a la sol·licitud d'inscripció de la borsa certificat de capacitats a l'efecte de demanda d'ocupació i certificat de compatibilitat laboral emesos pel Centre d'Avaluació de Persones amb Diversitat Funcional.   
d) No incórrer en causa de cap incompatibilitat que li impedisca l'acompliment de funcions en règim general amb una entitat pública.   
e) Habilitació: no haver sigut separat mitjançant expedient disciplinari del servei de l'Administració de l'Estat, o de l'Administració autonòmica o local, ni trobar-se inhabilitat per a l'exercici de funcions públiques, ni trobar-se inhabilitat per sentència ferma, o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. En cas d'haver prestat serveis amb caràcter previ en CACSA, no haver sigut acomiadat/a disciplinàriament de manera procedent per l'Entitat.   
En relació als apartats c, d i e d'aquest article totes les persones sol·licitants hauran d'omplir declaració responsable, que es trobarà disponible juntament amb el full d'inscripció.   
f) Coneixement del castellà. Les persones aspirants de nacionalitat diferent de l'espanyola que no tinguen com a idioma natiu l'espanyol hauran d'acreditar documentalment el seu coneixement mitjançant Diploma d'Espanyol com a Llengua Estrangera (DELE), certificat del Servei Internacional d'Avaluació de la Llengua Espanyola (SIELE) o títol d'espanyol d'Escola Oficial d'Idiomes. Totes les certificacions indicades hauran de ser, almenys, de nivell B1. També s'admetrà títol universitari de Grau en Filologia Hispànica o equivalent (si es va obtindre a l'estranger haurà d'acreditar-se homologació).   
g) Titulació: estar en possessió o en condicions d'aconseguir, a la data de finalització del termini de presentació de sol·licituds, el títol de tècnic superior o certificat de professionalitat de nivell 3 o equivalent en la família professional imatge i so.   
Els aspirants amb titulacions acadèmiques o professionals aconseguides a l'estranger hauran d'acreditar que estan en possessió de la corresponent convalidació o de la credencial que acredite, si escau, l'homologació.   
Els requisits hauran de complir-se l'últim dia del termini de presentació de sol·licituds i mantindre's durant tot el temps de permanència en la borsa. Si en qualsevol moment posterior a l'aprovació de la llista de persones admeses i excloses, fins i tot una vegada haja finalitzat el procés selectiu, s'adverteix inexactitud o falsedat en les sol·licituds o en la documentació aportada per la persona interessada, aquesta es considerarà defecte irreparable i es resoldrà amb la seua exclusió en el procediment.   
En el moment que es realitze el contracte haurà d'acreditar que compleix tots els requisits exigits per a ocupar el lloc.   
El personal estarà subjecte al període de prova establit en la normativa laboral d'aplicació. La falta de superació d'aquest, suposarà l'exclusió de la borsa.   
  
Sisé. Forma i termini de presentació de sol·licituds   
Les persones interessades que compten amb algun dels mèrits assenyalats en l'apartat dotzé, podran inscriure's en el procés en el termini i forma establit en la present convocatòria i que es donarà a conéixer a través del Portal d'Ocupació de CACSA, apartat de borses urgents, https://www.cac.es/portalocupacio/?lang=va\_ES (d'ara en avant, Portal d'Ocupació CACSA), adjuntant la documentació acreditativa de requisits i mèrits. No seran admeses sol·licituds fora d'aquest termini.   
  
CASCSA es reserva la potestat de requerir en qualsevol moment, fins i tot una vegada conclòs el procés selectiu i realitzada la contractació, originals o fotocòpies compulsades de qualsevol document aportat per a acreditar requisits o mèrits, podent eliminar a la persona (rescindint la relació laboral si ja s'haguera iniciat) d'observar-se alguna irregularitat.   
6.1. Per raons d'urgència, s'acorda establir un termini de presentació de sol·licituds de cinc dies hàbils comptats des de l'endemà de la publicació de la present resolució en el Diari Oficial de la Generalitat Valenciana.   
6.2. Per a inscriure's en la borsa serà necessari emplenar la sol·licitud disponible en el Portal d'Ocupació de CACSA. El sistema d'inscripció permetrà l'autobaremació i presentació de documentació acreditativa de requisits i mèrits, que serà posteriorment validada o modificada a la baixa per la Comissió de Seguiment de les Borses de CACSA.   
  
6.3. Les persones interessades hauran de facilitar obligatòriament, en la sol·licitud, telèfon mòbil, adreça i correu electrònic, a l'efecte de realitzar les comunicacions oportunes. Serà opcional incloure telèfon fix, o un segon número de telèfon mòbil. Aquesta informació haurà d'incloure's en la sol·licitud d'inscripció a la present borsa d'ocupació temporal.   
6.4. Els mèrits que no s'acrediten de la manera establida en la present resolució no seran valorats. Els mèrits acreditats hauran d'haver sigut obtinguts fins a la data de finalització del termini de presentació de sol·licituds d'inscripció en la borsa. Tota aquella documentació o sol·licitud aportada fora de termini no es baremarà.   
6.5. La consignació de dades falses, o la falsedat de la documentació aportada comportarà l'exclusió de la borsa corresponent, sense perjudici de les mesures legals oportunes, corresponents.  
  
Seté. Període de vigència de la borsa   
En el moment en què es constituïsca i es trobe operativa la borsa, s'utilitzarà de manera subsidiària respecte a les que, per al mateix tipus de lloc, estigueren vigents. Estaran en vigor fins que es constituïsca nova borsa o borses d'ocupació derivades de processos selectius de concurs oposició que les substituïsquen.   
  
Huité. Comissió de seguiment   
Segons les previsions del punt II.10.5 del VI Acord de la Comissió de Diàleg Social, correspon a la Comissió de Seguiment de les Borses d'Ocupació Temporal de CACSA la comprovació de mèrits de les persones aspirants.   
La comissió de seguiment de les borses d'ocupació temporal estarà formada de manera paritària per representants de CACSA i membres del comité d'empresa. La comissió tindrà caràcter d'òrgan de seguiment de la constitució i funcionament de les borses, així com de fòrum tècnic de participació sindical en les qüestions a elles relatives, sense perjudici de les competències atribuïdes legalment als fòrums de negociació col·lectiva. Correspondrà a la comissió de seguiment el següent:   
  
- Comprovar i avaluar els mèrits de les i els aspirants en el procés de constitució de la borsa.   
- Elevar proposta dels llistats ordenats provisionals i definitius d'integrants de la borsa de persones candidates al director general de CACSA.   
- Conéixer periòdicament l'estat de la borsa i els llocs adjudicats.   
  
- Debatre a nivell tècnic, així com preparar la redacció de possibles acords, en aquelles qüestions relatives a borsa.   
- Informar la resolució de les reclamacions que es formulen en aquesta matèria, els assumptes en què reglamentàriament ha de ser sentida, així com sobre qualsevol qüestió relacionada amb la seua comesa, a proposta de CACSA o de les organitzacions sindicals representades en la comissió.   
  
Nové. Admissió de sol·licitants, constitució i llistat de persones integrants de la Borsa.   
Finalitzat el termini d'admissió de sol·licituds, la comissió de seguiment examinarà les sol·licituds que s'hagen presentat, comprovarà si els requisits exigits i mèrits al·legats han sigut justificats degudament i, finalment, atribuirà la puntuació que a cada sol·licitant corresponga, conformement al barem que siga aplicable procedint a l'ordenació del personal en la borsa d'acord amb la puntuació obtinguda.   
  
La Comissió de Seguiment de les Borses de CACSA, per raons d'urgència o si resulta necessari sobre la base de previsions de necessitats, podrà prioritzar l'examen de les sol·licituds establint un punt de tall dels llistats de persones integrants de la borsa, del que informarà oportunament, i comprovarà els requisits i mèrits de les persones fins a aquest punt.   
En el futur, si resulta necessari, la Comissió de Seguiment de les borses de CACSA podrà determinar un nou punt de tall per a comprovar requisits i mèrits, establint nous punts de tall en els llistats de persones de Borsa i actuant com s'indica en els paràgrafs precedents per a determinar una nova crida per a comprovar requisits i mèrits.   
  
Aquesta comissió, finalitzats els tràmits anteriors, formularà seguidament proposada a la Direcció General de CACSA amb la relació provisional de sol·licitants a admetre i, si és procedent, a excloure. En el primer supòsit s'indicarà la puntuació obtinguda, i en cas de proposta d'exclusió, s'indicarà el motiu. CACSA publicarà en el seu Portal d'Ocupació el llistat provisional de sol·licituds presentades, ordenat per la puntuació d'autobaremació.   
Contra aquests llistats provisionals, les persones interessades podran reclamar en un termini de 3 dies hàbils, a partir del següent al de la seua publicació, no cabent que en aquest termini aporten documents que impliquen corregir la seua pròpia autovaloració o considerar requisits o mèrits no consignats o no justificats abans.   
Examinades les al·legacions i proves aportades, la referida comissió formularà proposta al director general, que dictarà resolució, que es publicarà en el Portal d'Ocupació de CACSA, aprovant amb caràcter definitiu la relació de persones admeses, amb expressió de la seua puntuació, i la relació de persones excloses, si n'hi haguera, amb indicació del motiu.   
Tot i que totes les persones dels llistats del paràgraf anterior es considera que formen part de la borsa, únicament es recorrerà per CACSA per a oferir ocupacions temporals a les persones els requisits i els mèrits de les quals hagen sigut comprovats per la Comissió de Seguiment.   
  
Desè. Criteris de desempat   
A l'efecte d'elaboració i publicació dels llistats de persones a les quals se'ls hagen comprovat requisits i mèrits, per a dirimir possibles empats s'aplicaran els següents criteris:   
En primer lloc, es dirimirà per la major puntuació obtinguda en els diferents apartats del barem de mèrits, pel mateix ordre en el qual figuren relacionats. Si persisteix l'empat, s'atendrà en favor de la persona amb diversitat funcional i si l'empat es produeix entre aquestes persones es triarà a qui tinga acreditat un major percentatge. En cas de persistir l'empat, si foren persones de diferent sexe, es dirimirà en favor del sexe que estiga infrarepresentat, tenint en compte el total de persones amb contracte laboral fix enquadrades en el Servei de Projecció, considerant-se infrarepresentat el sexe que no ocupe almenys el quaranta per cent corresponent al departament. Finalment, si persistira l'empat, es dirimirà finalment per ordre alfabètic del primer cognom de les persones aspirants empatades, iniciant-se el citat ordre per la lletra que es determine en l'últim sorteig publicat a aquest efecte en el DOGV.   
  
  
Onzé. Comunicació amb les persones aspirants   
Durant el desenvolupament del procés selectiu, la forma de comunicació amb les persones aspirants i de trasllat d'informació a les mateixes serà, amb caràcter general, el portal d'ocupació de CACSA. També es consideraran comunicacions les diferents resolucions que, en relació amb el procés, es pogueren publicar en el DOGV. Es podrà usar el correu electrònic si CACSA ho considera oportú. Correspon a les persones aspirants prestar la deguda atenció a les publicacions o informació que es realitze respecte a aquest procés.   
  
Dotzé. Baremació de mèrits   
Es tindran en compte els mèrits per formació i per experiència que es relacionen a continuació, sent 40 els punts màxims a computar, dels quals fins a un màxim de 24 correspondran a mèrits per formació i fins a un màxim de 16 a mèrits per experiència.   
Experiència  
Per a l'assignació de puntuació en la fase de baremació, es tindran en compte els següents mèrits:   
- 0,16 punts per cada mes complet de servei actiu en CACSA desenvolupant les mateixes funcions relacionades del lloc convocat.   
- 0,12 punts per cada mes complet treballat en altres societats públiques mercantils, fundacions públiques, en l'Administració de la Generalitat Valenciana, en altres administracions públiques o Entitats de dret públic, vinculades o dependents d'una administració pública en llocs amb les mateixes funcions o equivalents a la del lloc convocat. Per a la seua valoració, és imprescindible acreditar l'experiència en l'acompliment de les funcions descrites.   
- 0,10 punts per cada mes complet treballat en el sector privat, en treballs per compte d'altri, autònoms i professionals en llocs amb les mateixes funcions o equivalents a la del lloc convocat. Per a la seua valoració, és imprescindible acreditar l'experiència en l'acompliment de les funcions descrites.   
- 0,05 punts per cada mes complet de servei en actiu treballat en CACSA en diferents llocs al convocat.   
  
Acreditació de mèrits referits a experiència:   
Per a justificar el temps treballat, s'haurà d'aportar un certificat de vida laboral (que expedeix la Tresoreria de la Seguretat Social). Per a saber si els serveis s'han prestat en llocs amb les mateixes funcions s'haurà d'aportar certificat d'empresa o del Servei Públic d'Ocupació Estatal que indiquen la naturalesa de l'activitat o contracte/s de treball que contemple el temps treballat, la categoria laboral i una descripció de les funcions desenvolupades.   
Per al supòsit de professionals i autònoms, llicència fiscal o IAE on s'acrediten el o els epígrafs corresponents a la categoria convocada, així com vida laboral que acredite haver cotitzat a la Seguretat Social durant tot el temps que s'al·legue. Havent d'acompanyar-se de certificació de les funcions desenvolupades, quan aquestes no puguen deduir-se dels termes del contracte, sense que s'admeta contradicció entre tots dos documents.   
En tots els supòsits, la persona aspirant haurà d'acreditar l'experiència de manera clara i precisa, perquè en la revisió-valoració de mèrits no es buscarà ni contrastarà documentació, descartant la que no acredite les funcions desenvolupades.   
No serà necessari aportar contractes o certificat d'empresa per als serveis prestats en CACSA, si ha d'aportar-se l'informe de vida laboral.   
  
El temps treballat es computarà fins al 30 d'abril de 2023.   
Es puntuarà l'experiència exclusivament segons el que indique l'informe de vida laboral. Per al càlcul dels mesos d'experiència es tindrà en consideració la següent formula: els dies acreditats i indicats en la vida laboral es divideixen entre 30, per a calcular els mesos d'experiència. Es valora cada mes complet, no s'admeten decimals o arrodoniment.   
Formació.  
Mèrits relacionats amb la formació.   
Un màxim de 24 punts correspondrà als mèrits relacionats amb la formació, segons els següents apartats:   
1. El coneixement del valencià es valorarà fins a un màxim de 4 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià (JQCV), la CIEACOVA i la EOI, conformement a la següent escala:   
Coneixement oral o A2: 0,5 punts  
Grau elemental o B1: 1,00 punts  
Nivell B2: 1,50 punts  
Grau mitjà o C1: 2,00 punts  
Grau superior o C2: 4,00 punts  
La valoració del coneixement del valencià s'efectuarà puntuant exclusivament el nivell més alt obtingut.   
Addicionalment, però sense depassar el límit de 4 punts, es valoraran els certificats de capacitació tècnica (llenguatge administratiu, llenguatge de mitjans de comunicació i correcció de textos) expedits per la Junta Qualificadora de Coneixements de Valencià, amb 0,5 punts cadascun.   
2. Idiomes. Es valorarà fins a 6 punts, el coneixement de llengües oficials de la Unió Europea, diferents de la llengua espanyola segons els nivells especificats, acreditant-se documentalment mitjançant títols, diplomes i certificats expedits per les escoles oficials d'idiomes, per les Universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.   
  
Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final primera del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la taula adjunta al present punt:   
La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.   
3. Titulació acadèmica oficial: màxim 6 punts   
Per la possessió de títols acadèmics oficials addicionals a l'exigit en la convocatòria de nivell igual o superior a l'exigit.   
Es valorarà la possessió de títols acadèmics iguals o superiors al que siga exigit per a l'acompliment dels llocs a cobrir fins a un màxim de 6 punts, assignant 2 punts per títol acadèmic que s'acredite diferent del presentat com a requisit d'inscripció.   
4.Formació complementària: màxim 8 punts   
La formació complementària es valorarà fins a un màxim de 8 punts amb el següent desglossament:   
4.1. Cursos de formació que s'hagen realitzat anteriors a la data de publicació de la convocatòria de contingut relacionat amb les funcions del lloc, amb un màxim de 6 punts. Es valoraran, els cursos de formació i perfeccionament, el contingut del qual estiga relacionat amb les funcions del lloc i/o relacionats amb imatge i so, de duració igual o superior a 15 hores, que hagen sigut cursats per la persona aspirant i que hagen sigut convocats o homologats per qualsevol Administració pública, universitats o fundacions universitàries, instituts o escoles oficials, col·legis professionals i centre o organismes públics de formació, així com per entitats de reconegut prestigi en la matèria impartida conformement a la següent escala:   
- De 100 o més hores: 0,25 punts   
- De 75 o més hores: 0,20 punts   
- De 50 o més hores: 0,15 punts   
- De 25 o més hores: 0,10 punts   
- De 15 o més hores, 0,05 punts   
En cap cas es puntuaran els cursos de valencià ni idiomes, ni els cursos pertanyents a una carrera universitària, els cursos de doctorat o els de les diferents institucions de les universitats, quan forme part del pla d'estudis del centre.   
Quant a la formació complementària corresponent a titulacions no oficials, com ara, màsters propis, diplomes d'especialització, etc., la certificació de la qual estiga expressada en crèdits i no en hores, en aquest cas es requerirà un certificat de l'organisme emissor en el qual es trasllade la seua equivalència a hores.   
4.2. Cursos en matèria d'igualtat o de prevenció de riscos laborals que s'hagen realitzat i que s'hagen realitzat anteriors a la data de publicació de la convocatòria, amb un màxim de 2 punts.   
L'escala de valoració serà la següent per a tots dos supòsits:   
- De 100 o més hores: 0,25 punts   
- De 75 o més hores: 0,20 punts   
- De 50 o més hores: 0,15 punts   
- De 25 o més hores: 0,10 punts   
- De 15 o més hores, 0,05 punts   
  
Tretzé. Règim de funcionament   
Referent al règim de funcionament, aquesta borsa es regirà pel que es disposa la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat (DOGV Núm. 9329 / 02.05.2022), sense perjudici de les adaptacions que siguen necessàries realitzar derivades de les especialitats de l'entitat, així com dels acords resultants de la negociació col·lectiva.   
La Borsa que amb aquest procés es constitueix funcionarà segons el que es preveu en aquestes Bases i d'acord amb les previsions de les normes de funcionament de les borses d'ocupació temporal de CACSA, que es troben publicades en el Portal d'Ocupació de CACSA.   
Catorzé. Protecció de dades de caràcter personal   
En matèria de protecció de dades de caràcter personal s'estarà en el que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament General de Protecció de Dades) així com en la Llei orgànica 3/2018, de 5 de desembre, de protecció de dades personals i garantia dels drets digitals.   
  
Quinzé. Recursos   
La present resolució posa fi a la via administrativa. Conformement al que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, els interessats poden interposar recurs de reposició, amb caràcter potestatiu, davant l'òrgan que ha dictat aquesta resolució, en el termini d'un mes a comptar des de l'endemà de la seua publicació.   
Alternativament, si no recorre en reposició, pot interposar-se recurs contenciós administratiu davant el Jutjat contenciós administratiu de la ciutat de València, en el termini de dos mesos a comptar des de l'endemà de la publicació de la present resolució.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9601, del 23-05-2023 (2023/5620)

RESOLUCIÓN de 19 de mayo de 2023, del director general de Ciudad de las Artes y de las Ciencias. SAU., por la que se convocan bolsas de empleo temporal por el procedimiento de urgencia para el puesto de operador/a de cabina.
--------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9601

Fecha DOGV
:   23-05-2023

Sección del DOGV
:   II. AUTORIDADES Y PERSONAL - A) OFERTAS DE EMPLEO PÚBLICO, OPOSICIONES Y CONCURSOS

Número del documento
:   2023/5620

CVE


Fecha del documento
:   19-05-2023

Organismo emisor


Tipo de documento
:   Resolución

Descriptores 

:   * [Ciudad de las Artes y de las Ciencias, SAU](javascript:void(0))
    * [concurso administrativo](javascript:void(0))

RESOLUCIÓN de 19 de mayo de 2023, del director general de Ciudad de las Artes y de las Ciencias. SAU., por la que se convocan bolsas de empleo temporal por el procedimiento de urgencia para el puesto de operador/a de cabina. [2023/5620]  
Las necesidades presentes e inmediatas de cobertura de puestos temporales en Ciudad de las Artes y de las Ciencias, SAU (en adelante CACSA), requieren la convocatoria de una bolsa de empleo temporal por el procedimiento de urgencia.  
Las bolsas de urgencia están contempladas en el apartado II.10.2.3 de la Resolución de 27 de abril de 2022, del conseller de Hacienda y Modelo Económico, por la que se dictan instrucciones y se dispone la publicación del VI Acuerdo de la Comisión de Diálogo Social del Sector Público Instrumental de la Generalitat, relativo a criterios generales de aplicación a las ofertas de empleo público y sus convocatorias, a las bolsas de empleo temporal, así como a los procesos de estabilización derivados de la Ley 20/2021, de 28 de diciembre, de medidas urgentes para la reducción de la temporalidad en el empleo público, en el sector público instrumental de la Generalitat (DOGV Núm. 9329 / 02.05.2022), en adelante VI Acuerdo de la Comisión de Diálogo Social.  
En dicho acuerdo, se establece la posibilidad de constituir bolsas por razones de urgencia, exclusivamente por el sistema de baremación de méritos, donde la puntuación se distribuirá de la siguiente forma: un 60 % de la misma corresponderá a méritos relacionados con la formación de las y los aspirantes de acuerdo con lo que se determine en la convocatoria, mientras que un 40 % de la misma corresponderá a méritos relacionados con la experiencia de las y los aspirantes de acuerdo con lo que se determine en la convocatoria.  
El proceso que ha llevado a la aprobación de la presente convocatoria se ha realizado, previa negociación con la representación legal de los trabajadores de CACSA en fecha 28 de abril de 2023 y cuenta con el preceptivo informe previo favorable de la comisión de seguimiento del VI Acuerdo de la Comisión de Diálogo Social. Por todo ello, y de conformidad con la normativa vigente en materia de cobertura temporal de puestos de trabajo, el director general de la entidad resuelve:  
  
Ordenar la publicación de las bases del proceso selectivo para la constitución en CACSA de una bolsa de empleo temporal mediante concurso de méritos para el puesto de operador/a de cabina, que se anexa.  
La presente resolución tendrá los efectos que procedan de acuerdo a sus características y naturaleza al partir del día siguiente al de su publicación. Contra la misma, que pone fin a la vía administrativa, podrá interponerse recurso contencioso-administrativo, en el plazo de dos meses contados desde el día siguiente al de su publicación; potestativamente, se podrá interponer recurso de reposición en el plazo de un mes contado desde el día siguiente al de su publicación ante el mismo órgano que la ha dictado.  
  
València, 19 de mayo de 2023.- El director general de Ciudad de las Artes y de las Ciencias, SAU: Antonio Torres Salvador.  
  
  
Bases de la convocatoria pública para la confección de bolsa urgente en Ciudad de las Artes y de las Ciencias, SAU (CACSA), por el sistema de valoración de méritos, para la cobertura de puestos de trabajo temporales de operador/a de cabina  
  
Primero. Objeto  
La presente convocatoria tiene por objeto constituir, de acuerdo a las previsiones del VI Acuerdo de la Comisión de Diálogo Social del Sector Público Instrumental de la Generalitat (DOGV Núm. 9329 /02.05.2022 [2022/3612]), una bolsa de empleo temporal por el sistema de baremación de méritos para el puesto de operador/a de cabina.  
En el momento en que se constituya y se encuentre operativa, se utilizará de forma subsidiaria respecto a las que, para el mismo puesto, estuviera vigente. Estará en vigor hasta que se constituya nueva bolsa o bolsas de empleo derivadas de procesos selectivos de concurso-oposición que las sustituyan.  
Segundo. Ámbito de aplicación



Descargar el documento en formato PDF

Descargar los metadatos en formato XML